《野田黄雀行》
明代·童轩

啧啧野田雀，群飞随处饶。时来晚禾里，啄啄争肥硗。

穷老逼官租，终岁常苦号。如何相聚食，不间夕与朝。

山长少弹射，地僻多蓬蒿。飞飞信得所，宁知农事劳。

作者简介：（1425—1498） 明江西鄱阳人，字士昂。工书能诗。景泰二年进士。授南京吏科给事中。成化时，以户科都给事中入川镇压赵铎起事，还言欲息盗贼必先去贪官、均科差。累进右副都御史提督松潘军务。弘治中官至南京礼部尚书。有《清风亭稿》、《枕肱集》、《梦征录》。